Περιφέρεια Αττικής

Αυτό το λήμμα αφορά τον δευτεροβάθμιο ΟΤΑ της Αττικής. Για άλλες χρήσεις, δείτε: Αττική (αποσαφήνιση)

250px|μικρογραφία|Το προηγούμενο έμβλημα της Περιφερείας Αττικής

Η Περιφέρεια Αττικής αποτελεί μία από τις 13 περιφέρειες της Ελλάδας με βάση το άρθρο 61 του Νόμου 1622/86, όπως αυτές καθορίστηκαν από το Προεδρικό Διάταγμα 51/1987, αποτελούμενη από τον Νομό Αττικής με έδρα την Αθήνα.Π.Δ. 51/1987 «Καθορισμός των περιφερειών της χώρας για το σχεδιασμό, προγραμματισμό και συντονισμό της περιφερειακής ανάπτυξης.» (ΦΕΚ 26/06.03.1987)Ν. 1622/1986 «Τοπική αυτοδιοίκηση - περιφερειακή ανάπτυξη και δημοκρατικός προγραμματισμός.» (ΦΕΚ 92/14.07.1986)

Στο παρελθόν, η περιφέρεια Αττικής διαιρούνταν σε τέσσερις νομαρχίες που περιλαμβάνονταν αυτόνομες στον αριθμό των λοιπών Νομών της Ελλάδας: τη Νομαρχία Αθηνών, τη Νομαρχία Πειραιώς, τη Νομαρχία Ανατολικής Αττικής και τη Νομαρχία Δυτικής Αττικής. Τα νομαρχιακά διαμερίσματα Αθηνών και Πειραιώς συγκροτούσαν τη Νομαρχιακή Αυτοδιοίκηση Αθηνών - Πειραιώς, η οποία ήταν γνωστή και ως Υπερνομαρχία Αθηνών - Πειραιώς.

Σύμφωνα με το πρόγραμμα Καλλικράτης, το οποίο τέθηκε σε εφαρμογή από την 1η Ιανουαρίου 2011, η ισχύουσα διοικητική διαίρεση της Αττικής έπαψε να υφίσταται και οργανώθηκε σε νέες διοικητικές μονάδες.Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης.» (ΦΕΚ 87Α/07.06.2010) Με βάση τον νέο νόμο και τη νέα διοικητική διαίρεση που προκύπτει από αυτόν, καταργήθηκαν τα τέσσερα νομαρχιακά διαμερίσματα και η περιφέρεια διαιρείται σε οκτώ περιφερειακές ενότητες. Η πρώην Νομαρχία Αθηνών διασπάστηκε σε τέσσερις περιφερειακές ενότητες: Κεντρικού Τομέα Αθηνών, Βορείου Τομέα Αθηνών, Δυτικού Τομέα Αθηνών και Νοτίου Τομέα Αθηνών. Η πρώην Νομαρχία Πειραιώς διασπάστηκε στην Περιφερειακή Ενότητα Πειραιώς και στην Περιφερειακή Ενότητα Νήσων Αττικής, ενώ οι Νομαρχίες Ανατολικής Αττικής και Δυτικής Αττικής μετατράπηκαν στις αντίστοιχες περιφερειακές ενότητες Ανατολικής και Δυτικής Αττικής. Επίσης, σύμφωνα με τον νέο νόμο συνίσταται η Αποκεντρωμένη Διοίκηση Αττικής, η οποία εκτείνεται στα όρια της περιφέρειας Αττικής με έδρα την Αθήνα.

 Γεωγραφικά στοιχεία 
μικρογραφία|Φωτογραφία από το λιμάνι του Λαυρίου.
Βρισκόμενη στο ανατολικό άκρο της Στερεάς Ελλάδας, η Περιφέρεια Αττικής καλύπτει περίπου 3.808 τετραγωνικά χιλιόμετρα. Εκτός από την Αθήνα, εντός της περιφέρειας υπάρχουν οι πόλεις της Ελευσίνας, των Μεγάρων, του Λαυρίου, και Μαραθώνα, καθώς καλύπτει και ένα μικρό μέρος της Πελοποννήσου  και του Νομού Αργολίδας με  τα νησιά  Σπέτσες, Ύδρα, Πόρο και τις περιοχές όπως Γαλατάς, Μέθανα, και γενικά όλη την περιοχή της Τροιζηνίας.  Επίσης καλύπτει Σαλαμίνα, Αίγινα,  Κύθηρα και Αντικύθηρα. Περίπου 3.750.000 άνθρωποι ζουν στην περιοχή, εκ των οποίων περισσότερο από το 95% είναι κάτοικοι της μητροπολιτικής περιοχής της Αθήνας.

Αποτελεί την πρώτη σε πληθυσμό και πιο πυκνοκατοικημένη περιφέρεια της Ελλάδας, αφού σε αυτήν βρίσκεται το πολεοδομικό συγκρότημα της Αθήνας, που αποτελεί την πρωτεύουσα της Ελλάδας, συγκεντρώνοντας το 1/3 του πληθυσμού της χώρας, δηλαδή 3.761.810 κατοίκους σύμφωνα με την απογραφή του 2001.

Γεωγραφικά η Αττική χωρίζεται σε δύο μεγάλες υποενότητες, την περιοχή πρωτευούσης και το υπόλοιπο Αττικής. Η περιοχή πρωτευούσης περιλαμβάνει το πολεοδομικό συγκρότημα της Αθήνας, δηλαδή όλους τους δήμους Αθηνών-Πειραιώς που ανήκαν στην τέως διοίκηση πρωτευούσης, και οριοθετείται από τον Σαρωνικό κόλπο και τα βουνά της Πάρνηθας, του Υμηττού και της Πεντέλης που ορίζουν το λεκανοπέδιο Αττικής. Το υπόλοιπο Αττικής καλύπτει το μεγαλύτερο μέρος της έκτασης της περιφέρειας και αποτελείται από το ανατολικό και δυτικό τμήμα, τα νησιά του Σαρωνικού και την επαρχία Τροιζηνίας που βρίσκεται στην Πελοπόννησο.

 Δημογραφικά χαρακτηριστικά 
Η Περιφέρεια Αττικής συγκεντρώνει ένα μεγάλο μέρος του πληθυσμού της χώρας. Σύμφωνα με την απογραφή του 2021 από την Ελληνική Στατιστική Αρχή (ΕΛ.ΣΤΑΤ.), ο μόνιμος πληθυσμός της περιφέρειας ανέρχεται σε 3.814.064 κατοίκους.

Από τις αρχές της δεκαετίας του 1980 ο ρυθμός αύξησης του πληθυσμού της Αττικής άρχισε να φθίνει σταδιακά. Κατά την δεκαετία του 1990 όμως και κυρίως χάρη στην μετανάστευση ανακόπηκε η πτώση. Ο σημερινός πληθυσμός ετεροδημοτών στην περιφέρεια υπολογίστηκε στις 1.142.056 και ο αριθμός αλλοδαπών στις 376.732. Πιθανότατα ο πραγματικός αριθμός των αλλοδαπών είναι μεγαλύτερος όμως, καθώς υπάρχει σημαντικό ποσοστό παράνομων μεταναστών που ίσως ήθελαν να αποφύγουν την απογραφή τους.

Η Αττική είναι μία από τις τέσσερις περιφέρειες της χώρας στις οποίες σημειώνεται φυσική αύξηση του πληθυσμού, με αυξανόμενο μάλιστα ρυθμό από το 1999. Μεταξύ των απογραφών 1991 και 2001 ο πληθυσμός της αυξήθηκε 6,8%, αύξηση σχεδόν ίση με του συνόλου της χώρας (6,9%).

Στο πλαίσιο της πρωτοβάθμιας στατιστικής διάρθρωσης της Ευρωπαϊκής Ένωσης με τον γεωκώδικα NUTS, η περιφέρεια Αττικής αποτελεί τη μόνη περιφέρεια της Ελλάδας που λαμβάνεται στατιστικά υπόψη από τους φορείς της Ευρωπαϊκής Κοινότητας και την αρμόδια στατιστική αρχή της, της Eurostat.

 Διοικητική διαίρεση 

Η διοικητική διαίρεση της περιφέρειας συνοπτικά είναι η παρακάτω:

 Περιφερειακή Ενότητα Χάρτης Δήμοι Κεντρικού Τομέα Αθηνώνκέντρο|χωρίς-πλαίσιο Δήμος Αθηναίων · Δήμος Βύρωνος · Δήμος Γαλατσίου · Δήμος Δάφνης-Υμηττού · Δήμος Ζωγράφου · Δήμος Ηλιούπολης · Δήμος Καισαριανής · Δήμος Νέας Φιλαδέλφειας - Νέας Χαλκηδόνας Νοτίου Τομέα Αθηνώνκέντρο|χωρίς-πλαίσιο Δήμος Αγίου Δημητρίου · Δήμος Αλίμου · Δήμος Γλυφάδας · Δήμος Ελληνικού-Αργυρούπολης · Δήμος Καλλιθέας · Δήμος Μοσχάτου-Ταύρου · Δήμος Νέας Σμύρνης · Δήμος Παλαιού Φαλήρου Βορείου Τομέα Αθηνώνκέντρο|χωρίς-πλαίσιο Δήμος Αγίας Παρασκευής · Δήμος Αμαρουσίου · Δήμος Βριλησσίων · Δήμος Ηρακλείου · Δήμος Κηφισιάς · Δήμος Λυκόβρυσης-Πεύκης · Δήμος Μεταμορφώσεως · Δήμος Νέας Ιωνίας · Δήμος Παπάγου-Χολαργού · Δήμος Πεντέλης · Δήμος Φιλοθέης-Ψυχικού · Δήμος Χαλανδρίου Δυτικού Τομέα Αθηνώνκέντρο|χωρίς-πλαίσιο Δήμος Αγίας Βαρβάρας · Δήμος Αγίων Αναργύρων-Καματερού · Δήμος Αιγάλεω · Δήμος Ιλίου · Δήμος Περιστερίου · Δήμος Πετρούπολης · Δήμος Χαϊδαρίου Πειραιώςκέντρο|χωρίς-πλαίσιο Δήμος Πειραιώς · Δήμος Νίκαιας-Αγίου Ιωάννη Ρέντη · Δήμος Κορυδαλλού · Δήμος Κερατσινίου-Δραπετσώνας · Δήμος Περάματος Νήσων Αττικήςκέντρο|χωρίς-πλαίσιο Δήμος Αγκιστρίου · Δήμος Αίγινας · Δήμος Κυθήρων · Δήμος Πόρου · Δήμος Σαλαμίνας · Δήμος Σπετσών · Δήμος Τροιζηνίας · Δήμος Ύδρας Δυτικής Αττικήςκέντρο|χωρίς-πλαίσιο Δήμος Ασπροπύργου · Δήμος Ελευσίνας · Δήμος Μάνδρας-Ειδυλλίας · Δήμος Μεγαρέων · Δήμος Φυλής Ανατολικής Αττικήςκέντρο|χωρίς-πλαίσιο Δήμος Αχαρνών-Θρακομακεδόνων · Δήμος Βάρης-Βούλας-Βουλιαγμένης  ·  Δήμος Διονύσου · Δήμος Κρωπίας · Δήμος Λαυρεωτικής · Δήμος Μαραθώνος · Δήμος Μαρκοπούλου Μεσογαίας · Δήμος Παιανίας · Δήμος Παλλήνης · Δήμος Ραφήνας-Πικερμίου · Δήμος Σαρωνικού · Δήμος Σπάτων-Αρτέμιδος · Δήμος Ωρωπού

 Περιφερειακές εκλογές 

 2023 
Ο στηριζόμενος από το κυβερνών κόμμα της Νέας Δημοκρατίας, Νίκος Χαρδαλιάς, εξελέγη από τον πρώτο γύρο των περιφερειακών εκλογών του 2023, με σημαντική διαφορά έναντι του ανεξάρτητου, στηριζόμενου από το κόμμα της αξιωματικής αντιπολίτευσης, ΣΥΡΙΖΑ - ΠΣ, ανθυποψηφίου του, Γιώργου Ιωακειμίδη, ο οποίος κατέλαβε τη δεύτερη θέση. Η υποψηφιότητα του Νίκου Χαρδαλιά με το χρίσμα της Νέας Δημοκρατίας είχε προκύψει μετά την απόσυρση της υποψηφιότητας του τότε εν ενεργεία περιφερειάρχη και στελέχους του ίδιου κόμματος, Γιώργου Πατούλη, τον Ιούλιο του 2023, υπό το βάρος σκανδάλου. Στον πρώτο γύρο των περιφερειακών εκλογών του 2023 και μοναδικό που διεξήχθη, στις 8 Οκτωβρίου, από τους 2.890.324 εγγεγραμμένους ψηφοφόρους συμμετείχαν 1.336.530 (ποσοστό 46,24%).
Υποψήφιος ΠεριφερειάρχηςΣυνδυασμόςΚόμμα Στήριξης%
1ου γύρουΨήφοι 1ου γύρου%
2ου γύρουΨήφοι 2ου γύρουΣύνολο εδρώνΝίκος ΧαρδαλιάςΑττική Μπροστά Νίκος Χαρδαλιάς ο τόπος μας η ευθύνη μαςΝέα Δημοκρατία46,75583.112--51Γιώργος ΙωακειμίδηςΑττικός Κύκλος Συνεργασίας και ΕμπιστοσύνηςΑνεξάρτητοι + ΣΥΡΙΖΑ15,52193.662 - -12Γιάννης ΠρωτούληςΛαϊκή Συσπείρωση ΑττικήςΚΚΕ13,87173.019 - -10Γιάννης ΣγουρόςΓιάννης Σγουρός Αττική Ανεξάρτητη ΑυτοδιοίκησηΠΑΣΟΚ - Κίνημα Αλλαγής13,31165.979 - -10Φίλιππος ΚαμπούρηςΜάχη για την Αττική - Καμπούρης Φίλιππος -3,1839.697 - -2Γιώργος ΔημητρίουΟικολογική Συμμαχία για την Περιφέρεια Αττικής -2,8936.108 - -0Μαριάνα ΤσίχληΑνυπότακτη ΑττικήΛΑΪΚΗ ΕΝΟΤΗΤΑ2,4630.648 - -0Κώστας ΤουλγαρίδηςΑντικαπιταλιστική Ανατροπή στην Αττική / Ανταρσία σε κυβέρνηση - ΕΕ - ΔΝΤΑΝΤΑΡΣΥΑ2,0225.204 - -0

 2019 
Στις περιφερειακές εκλογές του 2019, κέρδισε ο υποψήφιος της ΝΔ, Γιώργος Πατούλης, επικρατώντας της απερχόμενης περιφερειάρχη, Ρένας Δούρου με ποσοστό γύρω στο 66% στον δεύτερο γύρο των εκλογών έναντι γύρω στο 35% για την Ρένα Δούρου.

+Υποψήφιος ΠεριφερειάρχηςΣυνδυασμόςΚόμμα Στήριξης%1ου γύρουΨήφοι 1ου γύρου%2ου γύρουΨήφοι 2ου γύρουΣύνολο εδρώνΓιώργος ΠατούληςΝέα Αρχή για την ΑττικήΝέα Δημοκρατία37,63600.04165,79728.11838Ρένα ΔούρουΔύναμη ΖωήςΣΥΡΙΖΑ19,71314.32034,21378.57120Γιάννης ΣγουρόςΑνεξάρτητη Αυτοδιοίκηση ΑττικήςΚίνημα Αλλαγής17,40277.47017Γιάννης ΠρωτούληςΛαϊκή Συσπείρωση ΑττικήςΚΚΕ8,28132.0038Ηλίας ΠαναγιώταροςΕλληνική Αυγή για την ΑττικήΧρυσή Αυγή5,5989.1476Γιώργος ΔημητρίουΟικολογική Συμμαχία για την Περιφέρεια Αττικής -2,8044.6893Θάνος ΤζήμεροςΔημιουργίαδημιουργία, ξανά!2,6742.5793Νίκος ΠαπαδάκηςΑττική - Πράσινη ΠεριφέρειαΠράσινο Κίνημα1,7928.5922Κώστας ΤουλγαρίδηςΑντικαπιταλιστική Ανατροπή στην ΑττικήΑΝΤΑΡΣΥΑ1,7728.2152Μαριάνα ΤσίχληΑνυπότακτη ΑττικήΛαϊκή Ενότητα1,3721.8351Ανδρέας ΚούρτηςΑνεξάρτητη Συμμαχία για την Αττική -0,9715.5431

 2014 
Στην πρώτη Κυριακή των περιφερειακών εκλογών του 2014, που διεξήχθησαν στις 18 Μαΐου προηγήθηκε η υποψήφια με τον ΣΥΡΙΖΑ, Ρένα Δούρου με ποσοστό 23,8%. Δεύτερος βγήκε ο ανεξάρτητος υποψήφιος Γιάννης Σγουρός με ποσοστό 22,11%. Στις επαναληπτικές εκλογές που διεξήχθησαν στις 25 Μαΐου του 2014 περιφερειάρχης αναδείχθηκε η Ρένα Δούρου με ποσοστό 50,82% και με οριακή διαφορά από τον Γιάννη Σγουρό που έλαβε 49,18%. Η συμμετοχή στον πρώτο γύρο ήταν 61,12% και στον δεύτερο 62,35%

+  Περιφερειακές εκλογές Αττικής, 18 και 25 Μαΐου 2014Υποψήφιος - ΣυνδυασμόςΚόμμα%1ου γύρουΨήφοι 1ου γύρου%2ου γύρουΨήφοι 2ου γύρουΣύνολο εδρώνΡένα Δούρου / ΔΥΝΑΜΗ ΖΩΗΣΣΥΡΙΖΑ23,8386.83350,82794.23161Γιάννης Σγουρός / ΑΤΤΙΚΗΚοινωνία Αξιών22,11359.30249,18768.60912Γιώργος Κουμουτσάκος / 180° - Η ΑΤΤΙΚΗ ΑΛΛΑΖΕΙ ΠΡΟΣΩΠΟΝΔ14,08228.9137Ηλίας Παναγιώταρος / ΕΛΛΗΝΙΚΗ ΑΥΓΗ ΓΙΑ ΤΗΝ ΑΤΤΙΚΗΧρυσή Αυγή11,13180.9086Αθανάσιος Παφίλης / ΛΑΪΚΗ ΣΥΣΠΕΙΡΩΣΗ ΑΤΤΙΚΗΣΚΚΕ10,66173.3255Παύλος Χαϊκάλης / ΑΤΤΙΚΗ, ΣΥΜΜΕΤΕΧΟΥΜΕ ΣΤΟ ΑΥΡΙΟΑνεξάρτητοι Έλληνες7,17116.4644Θάνος Τζήμερος / ΔΗΜΙΟΥΡΓΟΥΜΕ ΜΑΖΙδημιουργία, ξανά!2,9748.2422Αντώνιος Γάκης / ΑΝΑΣΑ ΓΙΑ ΤΗΝ ΟΙΚΟΛΟΓΙΑΟικολόγοι Πράσινοι2,2436.4491Δέσποινα Κουτσούμπα / ΑΝΤΙΚΑΠΙΤΑΛΙΣΤΙΚΗ ΑΝΑΤΡΟΠΗ - ΑΝΤΑΡΣΙΑ ΣΕ ΚΥΒΕΡΝΗΣΗ ΕΕ ΔΝΤΑΝΤΑΡΣΥΑ2,0933.8951Πέτρος Μαντούβαλος / ΑΝΑΤΡΟΠΗ ΣΤΗΝ ΑΤΤΙΚΗΝέα ΜΕΡΑ2,0032.4781Μαρία Γιαννακάκη / ΠΑΡΕΜΒΑΣΗ ΓΙΑ ΤΗΝ ΑΤΤΙΚΗ – ΔΗΜΟΚΡΑΤΙΚΗ ΟΙΚΟΛΟΓΙΚΗ ΚΙΝΗΣΗΔΗΜΑΡ1,7628.6011
 2010 
Στις περιφερειακές εκλογές του 2010, που διεξήχθησαν στις 7 Νοεμβρίου, προηγήθηκε στον πρώτο γύρο ο  υποψήφιος που στηριζόταν από το ΠΑΣΟΚ Γιάννης Σγουρός, με ποσοστό 24,06%, ακολουθούμενος από τον υποψήφιο που στηριζόταν από την Νέα Δημοκρατία Βασίλη Κικίλια, που συγκέντρωσε ποσοστό 20,43%. Στις επαναληπτικές εκλογές που διεξήχθησαν στις 14 Νοεμβρίου 2010, περιφερειάρχης Αττικής εξελέγη ο Γιάννης Σγουρός που συγκέντρωσε ποσοστό 52,87% έναντι 47,13% του αντιπάλου του Βασίλη Κικίλια. Η συμμετοχή των ψηφοφόρων στον πρώτο γύρο ήταν 56,40% ενώ στον δεύτερο 42,32%.Υπουργείο Εσωτερικών, εκλογικά αποτελέσματα

+  Περιφερειακές εκλογές Αττικής, 7  Νοεμβρίου 2010Υποψήφιος - Συνδυασμός (κόμμα)%1ου γύρουΨήφοι 1ου γύρου%2ου γύρουΨήφοι 2ου γύρουΣύνολο εδρώνΓιάννης Σγουρός / ΑΤΤΙΚΗ (ΠΑΣΟΚ)24,05343.79252,87522.83861Βασίλης Κικίλιας / ΑΤΤΙΚΗ ΝΕΑ ΠΡΟΟΠΤΙΚΗ  (ΝΔ)20,45292.39147,13466.13412Γιάννης Δημαράς / ΑΡΜΑ ΠΟΛΙΤΩΝ  (Πανελλήνιο Άρμα Πολιτών)15,96228.1158Αθανάσιος Παφίλης / ΛΑΪΚΗ ΣΥΣΠΕΙΡΩΣΗ ΑΤΤΙΚΗΣ (ΚΚΕ)14,44206.4738Άδωνις Γεωργιάδης / ΑΤΤΙΚΗ ΟΔΟΣ (ΛΑ.Ο.Σ.)6,5793.3973Αλέξης Μητρόπουλος / ΑΤΤΙΚΗ ΣΥΝΕΡΓΑΣΙΑ, ΟΧΙ ΣΤΟ ΜΝΗΜΟΝΙΟ (τμήμα ΣΥΡΙΖΑ)6,2389.0363Κωνσταντίνος Διάκος / ΑΤΤΙΚΗ ΟΙΚΟΛΟΓΙΚΗ ΑΠΑΝΤΗΣΗ (Οικολόγοι Πράσινοι)4,0457.7502Γρηγόρης Ψαριανός / ΑΤΤΙΚΗ ΓΗ (ΔΗΜΑΡ)3,8154.4802Άγγελος Χάγιος / ΑΝΤΙΚΑΠΙΤΑΛΙΣΤΙΚΗ ΑΝΑΤΡΟΠΗ (ΑΝΤΑΡΣΥΑ)2,2932.6781Αλέκος Αλαβάνος / ΜΕΤΩΠΟ ΑΛΛΗΛΕΓΓΥΗΣ ΚΑΙ ΑΝΑΤΡΟΠΗΣ (τμήμα ΣΥΡΙΖΑ)2,1630.9261

 Περιφερειάρχες 
 Γενικοί Γραμματείς Περιφέρειας 
 1987–1989, Θανάσης Τσιμπούκης
 1989–90, Ν. Νικολαράκος
 14 Μαΐου 1990—19 Φεβρουαρίου 1991, Γεώργιος Βουρδουμπάς του Δημητρίου

 Αιρετοί 
 2011–2014, Γιάννης Σγουρός
 2014–2019, Ρένα Δούρου
 2019–2023, Γιώργος Πατούλης
 2024–εν ενεργεία, Νίκος Χαρδαλιάς

 Αντιπεριφερειάρχες (2024–) 
Στις 5 Ιανουαρίου 2024, ανακοινώθηκε η διοίκηση του περιφερειάρχη Νίκου Χαρδαλιά, για την περίοδο 2024–2028, αποτελούμενη από χωρικούς και θεματικούς αντιπεριφεριάρχες, καθώς και από εντεταλμένους περιφερειακούς συμβούλους.

 Χωρικοί Αντιπεριφερειάρχες 
 Π.Ε. Κεντρικού Τομέα Αθηνών: Κωνσταντίνος Ζώμπος
 Π.Ε. Νότιου Τομέα Αθηνών: Χρήστος Θεοδωρόπουλος
 Π.Ε. Βορείου Τομέα Αθηνών: Λουκία Κεφαλογιάννη
 Π.Ε. Δυτικού Τομέα Αθηνών: Βασίλης Λώλος
 Π.Ε. Ανατολικής Αττικής: Βίκυ Καβαλλάρη
 Π.Ε. Δυτικής Αττικής: Κλεάνθης Βαρελάς
 Π.Ε. Πειραιώς: Σταυρούλα Αντωνάκου
 Π.Ε. Νήσων: Νικόλαος Παπαγεωργίου

 Θεματικοί Αντιπεριφερειάρχες 
 Αντιπεριφερειάρχης Υγείας: Θάνος Ασκητής
 Αντιπεριφερειάρχης Επιχειρηματικότητας & Ευρωπαϊκού Προγραμματισμού: Αλεξάνδρα Πάλλη
 Αντιπεριφερειάρχης Περιβάλλοντος & Ποιότητας Ζωής: Μπάμπης Σιάτρας
 Αντιπεριφερειάρχης Οικονομικών: Μαριάννα Τουμαζάτου
 Αντιπεριφερειάρχης Διοικητικών Υπηρεσιών & Ανθρώπινου Δυναμικού: Θανάσης Αυγερινός
 Αντιπεριφερειάρχης Παιδείας: Έρρικα Πρεζεράκου
 Αντιπεριφερειάρχης Αθλητισμού – Ολυμπιακού Ιδεώδους: Βασιλική Μιλλούση
 Αντιπεριφερειάρχης Χωρικού Σχεδιασμού, Πολεοδομικών Θεμάτων & Εφαρμογών: Λευτέρης Κοσμόπουλος
 Αντιπεριφερειάρχης Αγροτικής Οικονομίας & Κτηνιατρικής: Δήμητρα Αγγελάκη
 Αντιπεριφερειάρχης Πολιτικής Προστασίας: Λεωνίδας Μανωλάκος
 Αντιπεριφερειάρχης Βιομηχανίας, Ενέργειας & Φυσικών Πόρων: Εβίνα Γιακουμάτου

 Παλαιότερες μορφές 
Η σημερινή διοικητική μορφή και διαίρεση της Περιφέρειας Αττικής καθιερώθηκε το 2011, κατ' εφαρμογή των σχετικών διατάξεων του προγράμματος «Καλλικράτης».

Υφίσταται ως περιφέρεια από το 1987 με τη σημαντική διαφορά ωστόσο συγκριτικά με το σήμερα ότι δεν αποτελούσε Ο.Τ.Α. και η σύσταση της ως διοικητική διαίρεση, όπως και οι άλλες περιφέρειες, είχε χαρακτήρα κατά βάσιν επικουρικό για την κεντρική διοίκηση της χώρας, ενώ ο εκάστοτε γενικός γραμματέας ήταν διορισμένος από την κυβέρνηση και όχι εκλεγμένος περιφερειάρχηςΠ.Δ. 51/87 - «Καθορισμός των Περιφερειών της Χώρας για το σχεδιασμό, προγραμματισμό και συντονισμό της Περιφερειακής Ανάπτυξης».Ν.1622/86 - «Τοπική Αυτοδιοίκηση - Περιφερειακή Ανάπτυξη - Δημοκρατικός Προγραμματισμός», (ΦΕΚ 92/τ.Α΄/14-7-1986), Εφημερίς της Κυβερνήσεως..

Για την παλαιότερη διοικητική διαίρεση που είχε καθιερωθεί με το σχέδιο «Καποδίστριας» το 1997, δείτε τα εξής λήμματα:
 Διοικητική διαίρεση νομαρχίας Αθηνών (1998–2010)
 Διοικητική διαίρεση νομαρχίας Ανατολικής Αττικής (1998–2010)
 Διοικητική διαίρεση νομαρχίας Δυτικής Αττικής (1998–2010)
 Διοικητική διαίρεση νομαρχίας Πειραιά (1998–2010)

 Παραπομπές 

 Εξωτερικοί σύνδεσμοι